ट्रैक्टर ट्रॉली से टकराई कार, तीन घायल
सोजत | राष्ट्रीयराजमार्ग स्थित सुकड़ी नदी पुलिये के पास गुरुवार दोपहर आगे चल रही ट्रैक्टर ट्रॉली में पीछे से कार जा भिड़ी। जिससे कार में सवार चालक सहित तीन जने गंभीर रूप से घायल हो गये। हादसे के दौरान कार का अगला हिस्सा पूरी तरह क्षतिग्रस्त हो गया। इस घटना से कुछ देर के लिए राजमार्ग भी बाधित हुआ। सूचना मिलते ही एंबुलेंस 108 मौके पर पहुंची और घायलों को राजकीय चिकित्सालय पहुंचाया गया। एक जने के अंदरूनी चोटें आने के कारण उसे हायर सेन्टर के लिए रेफर किया गया। प्राप्त जानकारी के अनुसार राबडियावास निवासी लालसिंह 30, सांवरसिंह 35 डूंगरसिंह 20 सभी जाति रावणा राजपूत गुरूवार दोपहर सोजत से राबडियावास की तरफ जा रहे थे। अचानक आगे चल रही ट्रॉली के मुड़ जाने से कार अनियंत्रित होकर उसमें जा भिड़ी, जिससे तीनों जने बुरी तरह से जख्मी हो गए। जिन्हें तत्काल अस्पताल लाया गया, इनमें से लालसिंह की स्थिति को गंभीर देखते हुए चिकित्सकों ने उसे हायर सेन्टर पर रेफर कर दिया।
सोजत | सुकड़ीनदी पुलिया के पास दुर्घटना में क्षतिग्रस्त हुई कार।
hin_Deva hin_Deva hin_Deva